**Қазақстан Республикасы Парламенті Сенатының депутаттарына**

**(тізім бойынша)**

*2023 жылғы 13 наурыздағы*

*№ 16-13-93Д/С*

**Құрметті депутаттар!**

Еліміздегі киіктердің санын реттеу бойынша шаралар қабылдауға қатысты депутаттық сауалды қарап, келесіні хабарлаймын.

Киіктердің мекендеу орындарының соңғы 15 жылда 2 еседен астам қысқарғанына қарамастан (*2008 жылы 7856 гектардан 2022 жылы 3720 гектарға дейін*) олар әдеттегі мекендеу ортасына оралуымен сипатталады, осыған байланысты қазіргі уақытта олардың Батыс Қазақстан облысында шаруа қожалықтарының жайылымдары мен егістік жерлеріне шоғырлануы артып келеді.

***Анықтама****: Батыс Қазақстан облысының Орал өзенінің оң жағалауы орал* *халқының табиғи тарихи мекендеу ортасы.*

Осыған байланысты киіктер санының тез өсуінен бастап олардың популяциясын басқарудың әртүрлі нұсқалары қарастырылды. Атап айтқанда, Зоология институты дайындаған ату арқылы биологиялық негіздемені ескере отырып, киіктердің санын реттеуді жүргізу жоспарланған болатын.

***Анықтама****: 2022 жылы киіктердің санын реттеуге қатысты НҚА-ға өзгерістер енгізу арқылы 80 мыңнан астам киікті атуға рұқсат беру жоспарланды.*

Сонымен бірге, осындай шешіммен байланысты қоғамдық резонансты ескере отырып, бұл шара қолдау таппады.

Осыған байланысты, киіктердің ауыл шаруашылығына залал келтіруін азайту, сондай-ақ олардың Батыс Қазақстан облысында мекендеу орындарын сақтау мақсатында 2022 жылғы мамырда Бөкей ордасы резерваты құрылды. Алайда, киіктер популяциясының табиғи төлдеу жерлерінің 90% құрайтын
120 мың гектарға жуық жер резерватқа берілмеген. Қазіргі уақытта бұл жерлерді ауылшаруашылық құрылымдары мен ауыл халқы жайылым ретінде пайдаланады.

Жайылымдарды киіктерден қорғау мәселесін шешу үшін қазіргі уақытта қорқыту құрылыстарын орнату мәселесі пысықталуда, бұл ауыл шаруашылығы жерлерін бүлінуден қорғауға мүмкіндік береді. Сонымен қатар, тауарлық дақылдарды киіктердік бүлінуден қорғау мақсатында киіктер үшін олардың табиғи мекендеу орындарында жасанды суару құдықтарын құру жоспарлануда. Осылайша, құдықтар мен басқа да жасанды су қоймаларының қосымша желісін салу киіктердің санын шөлейт аймақтың аумағына біркелкі бөлуге мүмкіндік беруі керек, бұл жануарлардың егіншілік аймағына өтуіне кедергі келтіреді.

Жалпы, еліміздегі киіктердің санын реттеудің, оның ішінде олардың популяциясына мониторинг жүргізудің, сондай-ақ ғылыми және өндірістік мақсаттарда алып қоюдың ғылыми-негізделген тәсілі үшін ағымдағы жылы олардың популяциясын басқару жөніндегі биологиялық негіздеме шеңберінде ғылыми зерттеуді бастау жоспарлануда.

Мәселен, ағымдағы жылдың 28 ақпанынан 1 наурызына дейін Қазақстандағы киіктер популяциясын басқару мәселелері бойынша халықаралық және ұлттық сарапшылармен Консультативтік кеңестің (бұдан әрі – консультативтік кеңес) бірінші бөлімі өткізілді.

***Анықтама****: халықаралық сарапшылар CMS (жануарлардың қоныс аударатын түрлері бойынша конвенция) және CITES (жойылып кету қаупі төнген жабайы фауна мен флора түрлерінің халықаралық саудасы туралы конвенция) конвенцияларының хатшылықтарымен ұсынылды.*

Консультативтік кеңестің екінші кезеңінде а.ж. 24-28 мамыр аралығында киіктердің мекендейтін жерлеріне барып зерттеу жүргізу жоспарлануда. Өткізілген консультативтік кеңестердің қорытындысы бойынша халықаралық және ұлттық сарапшылар Қазақстандағы киіктер популяциясын одан әрі басқару жөнінде ұсынымдар әзірлейтін болады, олар жоспарланған биологиялық негіздемеде көрсетілетін болады.

Бұдан басқа, жоғарыда аталған зерттеулер шеңберінде нормаларды өзектендіру тұрғысынан қолданыстағы заңнамаға талдау жүргізу, сондай-ақ киіктердің дериваттарын (мүйіздерін) қайта өңдеу жөніндегі зауыт салу және шаруа қожалықтары үшін егіс алаңдары мен шабындықтардың айналасында қоршаулар салуға мемлекет қаражатын субсидиялау мәселелерін егжей-тегжейлі пысықтау көзделіп отыр.

Жалпы, елдегі киіктер популяциясын сақтау және реттеу мәселелері Үкіметтің бақылауында.

**Ә. Смайылов**

**Тізім:**

А. Өтеғұловқа

Е. Әйткеновке

С. Арубаевқа

С. Дүйсенбиновке

З. Кузиевке

Ә. Нәутиевке

Ғ. Нұрмұхамбетовке